નેપાળની સુપ્રીમ કોર્ટે વડા પ્રધાન કેપી શર્મા ઓલીના સંસદ ભંગ કરવાના નિર્ણયને પલટી નાખ્યો છે. 

કેપી શર્મા ઓલીએ ગત વર્ષે 20 ડિસેમ્બરના રોજ સંસદને ભંગ કરી હતી. ઓલીના આ નિર્ણયની વિરુદ્ધ સુપ્રીમ કૉર્ટમાં ઘણી અરજીઓ દાખલ કરવામાં આવી હતી. 

આ જ અરજીઓની સુનાવણી બાદ સુપ્રીમ કોર્ટના ચીફ જસ્ટિસ ચોલેન્દ્ર શમશેર રાણાએ નિર્ણય આપ્યો છે અને સંસદ ભંગ કરવાને ગેરબંધારણીય ગણાવી છે. 

કોર્ટે પીએમ ઓલીને 13 દિવસની અંદર પ્રતિનિધિ સભાનું અધિવેશન બોલાવવા આદેશ આપ્યો છે. 

ટૂલકિટ કેસમાં દિશા રવિને જામીન મળ્યા

ખેડૂત આંદોલન સાથે જોડાયેલી ટૂલકિટ મામલે પર્યાવરણ ઍક્ટિવિસ્ટ દિશા રવિને દિલ્હીની સેશન્સ કૉર્ટે જામીન આપ્યા છે.  

દિશા રવિનાં કેસ મામલે ઍડિશનલ સેશન્સ જજ ધર્મેન્દ્ર રાણાએ આ નિર્ણય આપ્યો છે. 

દિશા રવિ ફ્રાઇડે ફૉર ફ્યૂચર નામક આંદોલનના સંસ્થાપક છે. દિલ્હી પોલીસના સ્પેશિયલ સેલે બેંગલુરુથી તેમની ધરપકડ કરી હતી અને અનેક લોકોએ આનો વિરોધ કર્યો હતો. 

મહત્ત્વનું છે કે દિલ્હી પોલીસે દિશા રવિને દિલ્હીની એક અદાલતમાં રજૂ કરતાં કહ્યું હતું કે "દિશા રવિ ટૂલકિટ ગૂગલ ડોક્યુમેન્ટનાં ઍડિટર છે અને આ ડોક્યુમેન્ટ બનાવવામાં અને તેને... બીજા 4000 અક્ષરો માટે લેખ ચાલુ રાખો:
પ્રસારિત કરવામાં એમની મુખ્ય ભૂમિકા છે."

પોલીસે પોતાના નિવેદનમાં કહ્યું કે "આ સિલસિલામાં એમણે ખાલિસ્તાન સમર્થક પોએટિક જસ્ટિસ ફાઉન્ડેશન સાથે મળીને ભારતીય રાજ્ય સામે નફરત ફેલાવવાનું કામ કર્યું છે અને એમણે જ ગ્રેટા થનબર્ગ સાથે આ ટૂલકિટ શૅર કરી હતી."

દિશા રવિ સાથે કામ કરનાર લોકો એમની ઇમાનદારી અને નિષ્ઠાનો ઉલ્લેખ કરે છે. અનેક લોકોએ દિશા રવિની ધરપકડનો વિરોધ કર્યો છે તો અનેક લોકોએ તેને યોગ્ય ગણાવી છે.

અમેરિકામાં કોરોનાથી મૃત્યુઆંક પાંચ લાખને પાર, 5 દિવસનો રાષ્ટ્રીય શોક

અમેરિકામાં કોરોના વાઇરસના કારણે મોતનો આંકડો પાંચ લાખને પાર થયો છે. આ અંગે રાષ્ટ્રપતિ જો બાઇડને દેશને સંબોધન કર્યું હતું. દુનિયામાં કોરોના વાઇરસથી સૌથી વધારે મૃત્યુ અમેરિકામાં થયા છે. 

રાષ્ટ્રને સંબોધિત કરતાં રાષ્ટ્રપતિ જો બાઇડને કહ્યું, "એક દેશના રૂપમાં આપણે આવા ક્રૂર ભાગ્યનો સ્વીકાર ન કરી શકીએ."

વ્હાઇટ હાઉસની બહાર મીણબત્તીઓ પ્રગટાવીને મૃતકોને શ્રદ્ધાંજલિ આપવામાં આવી અને સાથે જ રાષ્ટ્રપતિ તેમજ ઉપરાષ્ટ્રપતિએ પોત-પોતાનાં જીવનસાથીઓ સાથે થોડી ક્ષણનું મૌન પાળ્યું. 

અત્યાર સુધી 28.1 મિલિયન કરતાં વધારે અમેરિકી નાગરિક કોરોનાથી સંક્રમિત થયા છે, જે વધુ એક વૈશ્વિક રૅકૉર્ડ છે. 

રાષ્ટ્રપતિ બાઇડને અમેરિકાવાસીઓને કોરોના વાઇરસ વિરુદ્ધ લડવા માટે આહ્વાન કર્યું છે અને કહ્યું છે, "આજે હું દરેક અમેરીકાવાસીઓને કહું છું કે તેઓ યાદ કરે. જે લોકોને આપણે ગુમાવ્યા છે તેમને યાદ કરો અને તેમને યાદ કરો જેમને આપણે પાછળ મૂકી દીધા છે."

રાષ્ટ્રપતિએ આગામી પાંચ દિવસ માટે સરકારી ઇમારતો પર રાષ્ટ્રધ્વજ અડધી કાઠીએ ફરકાવવાનો આદેશ આપ્યો છે.

વ્હાઈટ હાઉસમાં પોતાના ભાષણની શરૂઆતમાં તેમણે કહ્યું કે પ્રથમ વિશ્વયુદ્ધ, દ્વિતીય વિશ્વયુદ્ધ અને વિયેતનામ યુદ્ધમાં જેટલા અમેરિકાવાસીઓનાં મૃત્યુ થયા નથી એટલા મૃત્યુ કોરોના વાઇરસના કારણે થયાં છે. 

'રામમંદિર ભૂલી જાવ, પેટ્રોલની કિંમત ઘટાડો'

પ્રતીકાત્મક તસવીર

ટાઇમ્સ ઑફ ઇન્ડિયાના અહેવાલ અનુસાર શિવસેનાના મુખપત્ર સામનામાં રામમંદિર માટે ઉઘરાવવામાં આવતા પૈસાને લઈને આકરી ટીકા કરવામાં આવી છે. 

શિવસેનાએ કહ્યું કે 'અયોધ્યામાં રામમંદિર માટે ફાળા વસુલી(પૈસા ઉઘરાવવા) કરતાં, મોદી સરકારે ચંદ્ર પર પહોંચેલી પેટ્રોલ અને ડિઝલની કિંમત નીચી લાવવી જોઈએ.'

સામનાના તંત્રી લેખમાં લખવામાં આવ્યું છે કે 'જો અગાઉની સરકારમાં પેટ્રોલની કિંમત વધતી હતી, તો તે સમયના ગુજરાતના મુખ્ય...